અમદાવાદ: આમ આદમી પાર્ટી (આપ)ના પ્રદેશ કન્વીનર સુખદેવ પટેલને પક્ષ વિરુદ્ધ પ્રવૃત્તિ બદલ ત્રણ વર્ષ માટે સભ્યપદેથી સસ્પેન્ડ કરાતા ‘આપ’ના કાર્યકરોમાં ખળભળાટ મચી ગયો હતો. ગત એપ્રિલ, ૨૦૧૪માં યોજાયેલી લોકસભાની ચૂંટણી દરમિયાનથી ગુજરાત ‘આપ’ના પ્રદેશ કન્વીનર તરીકે કામગીરી સંભાળતા સુખદેવ પટેલની પક્ષમાંથી ત્રણ વર્ષ માટે હકાલપટ્ટી કરાઈ હોવાની જાહેરાત થઈ છે. અમદાવાદ ખાતે ગુજરાતના પ્રભારી ગુલાબસિંહ યાદવ તેમ જ લોકસભાના ઈન્ચાર્જ, ઝોનલ પ્રભારીઓની મહત્ત્વપૂર્ણ બેઠક થઈ હતી. જેમાં સુખદેવ પટેલને સસ્પેન્ડ કરવાનો નિર્ણય લેવાયો હતો.